Clitómaco de Cartago

Clitómaco (en grego antigo Κλειτόμαχος, en latín Cleitomachus), nado como Asdrúbal (en púnico, 𐤏𐤆𐤓𐤁𐤏𐤋, zrb'l), foi un filósofo cartaxinés que se trasladou a Atenas arredor do -160 e chegou a ser o escolarca da Academia.
 Traxectoria 
Arredor do ano -146, asociouse con Carnéades, o fundador da nova Academia, e foi un dos seus discípulos máis distinguidos; porén, tamén estudou cos estoicos e os peripatéticos. Segundo Dióxenes Laercio, Carnéades asumiu a dirección da Academia cando o mestre morreu no ano -129, e aínda ensinaba no ano -111, segundo Cicerón, xa que Lucio Licinio Craso o escoitou en Atenas.

Escribiu case 400 libros, pero só se conservan uns poucos títulos e uns poucos fragmentos, procedentes de citas de Cicerón. O obxectivo principal das súas obras era difundir o pensamento filosófico do seu mestre Carnéades, co que nunca discrepou. Clitómaco viviu en Atenas ata o final da súa vida, pero sempre lembrou Cartago, a súa terra natal, e cando foi ocupada e destruída no ano -146 na Terceira Guerra Púnica, escribiu unha obra para consolar os seus desafortunados compatriotas. Esta obra fora lida por Cicerón, quen di que pretendía mostrar o consolo que a filosofía ofrece mesmo nas situacións máis adversas. Cicerón di que leu as obras de Clitómaco con gran atención, debido ao seu gran talento filosófico. Mesmo traduciu algunhas das súas obras ao latín, como a titulada De sustinendis offensionibusCleitomachus en: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 784-785.

Clitómaco dedicou dúas obras a dous romanos eminentes: unha ao cónsul Lucio Marcio Censorio e a outra ao poeta satírico Gaio Lucilio. Probabelmente tamén se ocupou da historia da filosofía, xa que escribiu unha obra titulada  («Sobre as escolas filosóficas»). Fabricius inclúea na Bibliotheca Graeca.

 Notas 

Categoría:Personalidades sen imaxes
Categoría:nados en Cartago
Categoría:Nados en -187
Categoría:Finados en -110
Categoría:Filósofos da Grecia antiga